**Referat fra stiftende generalforsamling den 28. november 2016 i en ny personaleforening for medarbejdere i Administrationscenter ST Roskilde og DCE-centerenheden i Roskilde**

Steen bød velkommen til denne stiftende generalforsamling, og ud over en kort orientering om baggrund for forslag til dannelse af en personaleforeningen, skattemæssige regler for egenbetaling af kontingent, tilskud fra Administrationscenteret mv., oplyste Steen også, at medarbejdere i DCE vil indgå i personaleforeningen.

Som dirigent og referent valgtes hhv. Thomas og Hans. Efter en kort præsentationsrunde af samtlige fremmødte fortsatte dirigenten (Thomas) efter den foreliggende dagsorden.

1. Godkendelse af dagsoden
   1. Dirigenten konstaterede, at formalia i relation til indkaldelse mv. var overholdt
2. Valg af dirigent og referent
   1. Thomas og Hans
3. Behandling af indkomne forslag fra medarbejdere i Administrationscenter ST Roskilde, herunder valg af og beslutning om personaleforeningens navn.
   1. Der var i alt indkommet 11 navneforslag til foreningen. Efter en første afstemning gennemførtes en afstemning nr. 2 over de navneforslag, som i første afstemning havde opnået flest stemmer. Disse 3 forslag var: ASTA, FLORA og STAR.
   2. Ved afstemning nr. 2 opnåede STAR 4 stemmer, ASTA 6 stemmer og FLORA 18 stemmer. Personaleforeningens navn er herefter FLORA.
   3. Forslagsstilleren til navnet FLORA er Anja, og i Anjas fravær modtog Michael fra DCE den gave, der var udlovet til den person, som fik sit navneforslag valgt. Gaven var et gavekort fra kantinen, som ville lave en kage til samtlige medarbejdere, som vil deltage i et arrangement som vinderen, Anja, skal invitere til inden 21/12-2016.
4. Gennemgang, drøftelse og godkendelse af ”Vedtægter for Personaleforeningen Administrationscenter ST, Roskilde”, jfr. det vedhæftede udkast hertil.
   1. Steen foretog en hurtig gennemgang af det fremsendte forslag til vedtægter. Vedtægterne skal justeres på en række områder, bl.a. skal DCE medarbejdere også være en del af foreningen. Steen appellerede til, at den kommende bestyrelse fik mandat til at arbejde videre med vedtægterne på en pragmatisk facon, og under anvendelse af så lidt bureaukrati som muligt, og når dette arbejde så var gennemført, ville foreningens medlemmer få en opdateret version. Generalforsamlingen kunne til fulde tilslutte sig denne fremgangsmåde.
5. Fastlæggelse af det kommende års månedlige kontingent.
   1. Det månedlige kontingent blev fastlagt til dkk. 30.
6. Valg af bestyrelsesmedlemmer.
   1. Følgende blev valgt til bestyrelsen:
      1. Birte Nielsen, ST BYG
      2. Benny Steen Jensen, ST BYG
      3. Gitte Nielsen, ST HR
      4. Alexia Sejer, ST ØKO
      5. Britt Sønberg Vilstrup, ST ØKO
      6. Michael Engemand Henriksen, ST IT
      7. Steen Dan Christiansen, ST IT
      8. Anja Skjoldborg Hansen, DCE
      9. Lizzi Edlich, ST HR
7. Valg af 2 suppleanter til bestyrelsen.
   1. Følgende blev valgt:
      1. Lis Rygaard
      2. Vibeke Vestergaard Nielsen
8. Valg af 1 revisor og 1 revisorsuppleant.
   1. Følgende blev valgt:
      1. Iben Krog (revisor)
      2. Michael Strangholt
9. Drøftelse af idéer og forslag til foreningens aktiviteter i det kommende år.
   1. En række forslag blev fremhævet, bl.a.:
      1. Sommerudflugt / besigtigelsestur
      2. Mulighed for besøg på Vikingeskibsmuseet
      3. Mulighed for besøg på Rockmuseum, Ragnarock
      4. Mulighed for besøg i Zoo
      5. Mulighed for besøg i Den Blå Planet
      6. Rødvin, snacks mv. ved den årlige generalforsamling
   2. Lars Svendsen, DCE, der er medlem af personaleforeningen FRIDA i Silkeborg, orienterede kort om nogle arrangementer i FRIDA:
      1. Besigtigelsesture
      2. Nytårskur
      3. Fastelavnsboller
      4. Påskeæg
      5. Øl brygning og vinsmagning
      6. Tilskud til julefrokost
      7. Generelt 2-3 arrangementer pr. halvår
10. Eventuelt
    1. Gitte omdelte indmeldelsesblanketter til FLORA. Startdato for FLORA er 1/1-2017.

Referent:

Hans Falkeborg